วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
26 ธ.ค. 2559

ภาครวมตลาดภาคเช้า
SET Index ปิดภาคเช้า 1,513.72 จุด (+3.74 จุด,+0.25%) กรอบ 1,517-1,511 จุด มูลค่าการซื้อขาย 11,811 ลบ. เรียงลำดับมูลค่าการซื้อขายรายกลุ่มTRANS PKG ENERG FIN ICT COMM PROP BANK HELTH ตามลำดับ. ตลาดภูมิภาค [KOSPI +0.08%][ChinaA50 -0.18%][TAIEX +0.35%]

พาณิชย์ เผยส่งออก พ.ย.โต 10.2% นำเข้าโต 3.0% เกินดุล 1,543 ล้านเหรียญฯ
กระทรวงพาณิชย์  แถลงตัวเลขการส่งออกของไทยในเดือน พ.ย.59 พลิกกลับมาขยายตัว 10.2% จากตลาดคาด ขยายตัว 2.0-2.05% โดยการส่งออกมีมูลค่า 18,911 ล้านเหรียญสหรัฐฯ ส่วนการนำเข้าเดือน พ.ย.59 มีมูลค่า 17,368 ล้านเหรีญสหรัฐฯ ขยายตัว 3.0% ส่งผลให้ดุลการค้าเดือน พ.ย.59 เกินดุล 1,543 ล้านเหรียญสหรัฐฯ ส่งผลให้ช่วง 11 เดือนของปี 59 (ม.ค.-พ.ย.59) ส่งออกหดตัว -0.05% นำเข้าหดตัว -5.1% เกินดุลการค้า 19,721 ล้านเหรียญสหรัฐฯ ทั้งนี้ กระทรวงพาณิชย์ คาดว่าการส่งออกทั้งปี 59 จะกลับมาโตเป็นบวก จากเดิมคาดหดตัว -1 ถึงโต 0% (Source : IQ สำนักข่าวอินโฟเควสท์)
 
IMPACT (+) AOT CPALL SCB MTLS PTTEP PTT KBANK PTTGC MINT GL BIGC BDMS PTG TPIPL PTL EGCO 
IMPACT (-) U SCC CPF BAY CIMBT BH IVL MAKRO KCE BANPU BBL BEM VGI DIF SUPER TOP TLGF PSH   
 
แนวโน้มตลาดและหุ้นเทคนิคที่น่าสนใจ 
SET Index ปิดภาคเช้า 1,513.72 จุด
แรงซื้อระยะสั้นดันดัชนีกลับเหนือ 1,510 จุด
SET index มีแรงซื้อเข้ามาระยะสั้นทำให้ดัชนีกลับไปยืนเหนือ 1,510 จุด เน้นซื้อเก็งกำไรเป็นหลัก แนวรับหลักต่อไปที่สำคัญได้แก่ 1,500 จุด แนวต้านระยะสั้นที่ระดับ 1,510* และ 1,520 จุดตามลำดับเป็นแนวต้านระยะกลาง 
KAMART (ราคาปิดภาคเช้า 13.00 บาท) แนวรับหลัก 13.00 บาท
KAMART ระยะสั้นยืนเหนือแนวรับหลักระหว่างวัน 13.00 บาทได้สำเร็จเป็นสัญญาณเชิงบวก ประกอบกับสัญญาณ STO ที่ Signal ตัดขึ้นยังเป็นเครื่องมือยืนยัน แนวต้าน 13.50/13.70 และ 14.30 บาทตามลำดับ ตัดขาดทุนหากหลุด 12.70 บาทลงมา
 
PTL (ราคาปิดภาคเช้า 15.60 บาท) เบรกแนวต้านหลัก 15.50 บาท
PTL ระยะสั้นเบรกแนวต้านหลัก 15.50 บาทพร้อมปริมาณการซื้อขายเพิ่มขึ้นและ MACD ทำรูปแบบโค้งชี้ขึ้นเป็นสัญญาณชี้นำในทางบวก แนวต้านหลัก 16.20 และ 17.50 บาทตามลำดับ ทั้งนี้ให้ตัดขาดทุนหากหลุด 15.00 บาทลงมา  